Polygonaceae
Polygonaceae je porodica cvjetnica poznata pod zajedničkim imenom kao porodica troskota ili pametnih trava (u Sjedinjenim Državama, porodica heljde). ime je utemeljeno na tipskom rodu Polygonum, koje je prvi koristio Antoine Laurent de Jussieu 1789. godine u svojoj knjizi Genera Plantarum. Naziv se može dovesti u vezu sa mnogo zadebljalih čvorova na stabljici i grčog sufiksa gony, što tekođer znači koljeno ili zglob. Alternativno, može imati različito tumačenje, jer može značiti i „mnogo sjemenki“. Poligonaceae obuhvataju oko 1200 vrsta u oko 48 rodova. Najveći rodovi su Eriogonum (240 vrsta), Rumex (200 ), Coccoloba (120 ), Persicaria (100) i Calligonum (80 vrsta). Porodica je prisutna širom svijeta, ali većina je raznolikosti je u sjevernoj umjerenoj zoni. Nekoliko vrsta se uzgajaju kao ukrasne. Nekoliko vrsta roda Triplaris koriste se kao drvo. Plodovi morskog grožđa (Coccoloba uvifera) se jedu, a na Floridi se od njega izrađuje konzervirani žele i prodaje komercijalno. Sjeme dviju vrsta roda Fagopyrum, poznatih kao heljda, daje zrnevlje za brašno (njegovo tamno brašno poznato je kao blé noir – crna pšenica u Francuskoj). Peteljčice rabarbara (Rheum rabarbarum i hibridi) su prehrambena namirnica. Listovi obične kislice (Rumex acetosa) jedu se u salatama ili kao lisnato povrće. Polygonaceae uključuju i neke od najupornijih poljoprivrednih korova, uključujući vrste rodova Persicaria, Rumex i Polygonum.